दिग्बोई

दिग्बोई किंवा डिगबोई  हे भारताच्या आसाम राज्याच्या उत्तर-पूर्व भागातील तिनसुकिया जिल्ह्यातील एक शहर आहे.

१९ व्या शतकाच्या उत्तरार्धात येथे कच्च्या तेलाचा शोध लागला आणि १८६६ मध्ये पहिली तेल विहीर खोदण्यात आली. दिग्बोई हे आसामचे तेल शहर म्हणून ओळखले जाते जेथे आशियातील पहिली तेल विहीर खोदण्यात आली होती. पहिली रिफायनरी १९०१ च्या सुरुवातीला येथे सुरू झाली. दिग्बोई येथे सर्वात जुनी तेल विहीर कार्यरत आहे. 

दिग्बोईची सरासरी उंची १६५ मीटर (५४१ फूट) आहे व हे गुवाहाटीच्या उत्तर-पूर्वेस ५१० किमी वर आहे.

२०११ च्या जनगणनेनुसार दिग्बोई शहराची लोकसंख्या २१,७३६ आहे. ह्यात बंगाली ~१२,१३५ लोक बोलतात, आसामी ~ ३,८४५ लोक बोलतात, हिंदी ~ ३,४४० लोक बोलतात आणि नेपाळी ~ १,३८१ लोक बोलतात; उर्वरित ~९४१ इतर भाषा बोलतात. 

 संदर्भ 

वर्ग:आसाम
वर्ग:तिनसुकिया जिल्हा